钦定古今图书集成/明伦汇编/官常典/第749卷 > 张凤翮
## 钦定古今图书集成/明伦汇编/官常典/第749卷 > 张凤翮

按《明外史司五教传》：里居参政张凤翮，字健冲，天启
五年进士。崇祯中，官御史。极论四川巡抚王维章贪
劣，而请召还给事中章正宸，不纳。出按云南，还朝，言
“陛下议均输，再征一年，民力已竭。而讨贼诸臣泄泄
沓沓，徒糜数百万金钱。”帝纳其言，敕兵部飞骑勒熊
文灿进兵，而张献忠已叛矣。十五年迁浙江右参政，
未任。擢右佥都御史，巡抚江西。为给事中韩如愈劾
罢。贼陷城，胁之仕，不屈死。